Liña de alta velocidade Madrid-Segovia-Valladolid

[miniatura|300px|[Estación de Segovia-Guiomar, unha estación en pendente]]
miniatura|300px|Tren de probas de Adif (Adif serie 330) en *El Goloso* (Madrid) dirixíndose cara Colmenar Viejo once días antes da apertura da LAV Madrid - Valladolid
A **Liña de Alta Velocidade Madrid - Segovia - Valladolid** é unha liña de alta velocidade que se abriu ao servizo comercial o 23 de decembro de 2007, e constitúe o primeiro tramo que entrou en funcionamento dos corredores norte e noroeste do ferrocarril de alta velocidade en España.

## Conexións 
Segundo o PEIT 2005-2020 esta liña estará conectada coas seguintes: 
* L.A.V. Olmedo–Zamora–Galicia, e esta á súa vez co Eixe Atlántico. 
* L.A.V. Venta de Baños–Burgos–Vitoria, e esta á súa vez con Logroño e o Y vasco. 
* L.A.V. Valladolid–Palencia–León.
* Outras liñas de alta velocidade que parten de Madrid, grazas á futura construción dun terceiro túnel con vías de ancho internacional entre as estacións de Chamartín e Atocha.

## Características 
Esta liña está construída cunha plataforma preparada para a circulación de trens a 350&nbsp;km/h, sinalización de tipo ERTMS II e ASFA dixital, franqueamiento de desvíos a 220&nbsp;km/h e supón unha redución de máis de 70&nbsp;km (28%) respecto ao trazado da Liña Xeral do Norte ou Imperial grazas aos túneles de San Pedro e de Guadarrama, de 9 e 28&nbsp;km respectivamente. Reduciu os tempos de percorrido entre Madrid e Valladolid das 2:30 h a 56 min (velocidade media de 192&nbsp;km/h). Ademais, grazas aos tres cambiadores de ancho duais que se instalaron en Chamartín, Valdestillas e Valladolid tamén reduciu os tempos de viaxe en todos os traxectos entre Madrid e o Norte-Noroeste de España.

## Características técnicas 
* Inauguración: 22 de decembro de 2007 (posta en servizo o día seguinte).
* Custo aproximado: 4.205 M€ (uns 700 M€ corresponden á reforma da RAF de Valladolid).
* Licitación: encargada polo Goberno ao GIF (hoxe Adif) en 1998.
* Estacións intermedias: Segovia-Guiomar (PK 68,3).
* No PK 133,8 existe unha bifurcación cara á futura L.A.V. a Galicia, con desvíos franqueables a 220&nbsp;km/h pola vía desviada (salto de carnero dende a vía dereita).

### Obras singulares 
* Túneles de Guadarrama (28.377 m) 
* Túneles de San Pedro (8.930 m) 
* Viaduto Arroio do Val (1.796 m, altura máxima 77,8 m)

## Redución dos tempos de viaxe 
Os trens Talgo foron substituídos por trens Alvia ao incorporar ás ramas de Talgo VII as novas cabezas da Serie 130 de Renfe, sendo así o conxunto do tren de rodaxe desplazable.

Así, estes trens pasan polo cambiador de ancho de Valdestillas ou de Valladolid para incorporarse á Liña Xeral do Norte desde esta liña de alta velocidade e viceversa reducindo o seu tempo de viaxe por redución da distancia e aumento da velocidade comercial no tramo Madrid-Valladolid.

O Talgo Madrid-Galicia desviouse máis tarde pola L.A.V. circulando ata o cambiador de Valdestillas, onde inviste o sentido da marcha e cambia de locomotora. Neste caso a redución de tempo foi menor, tan só 15-20 min, aínda que no tren Galicia-Madrid supuxo unha vantaxe o uso da liña ao poder recuperar mellor o atraso acumulado.

## Servizos que circulan por estas liñas 
### Velocidades máximas 
As velocidades máximas admisibles na liña coa sinalización ERTMS II en servizo son as seguintes. Nótese que por agora só se autoriza a circular a un máximo de 300&nbsp;km/h durante 147 km da liña (82% de toda a liña).